Rino Serra/Le fior dël mal/093


XCIII. A un-a ch'a passa 
La via ch'a s-ciorgniss antorn a mi a fà dj'urlo 
Longa, sutila, an grand deul, dolor maestos, 
Na dòna a passa, con man a fà 'n gest festos, 
Solevand e dondoland ël feston e l'orlo; 

Àgil e nòbil, na gamba da statua at piassa. 
Mi, i beivìa e i l'ero tèis coma 'n folandran, 
An sò euj, cel niss anté a nass l'uragan, 
La dosseur ch'anciarma e 'l piasì ch'a massa. 

Un ciairor...e peui la neuit! - Oh blëssa ch'a va 
Da lë sguard ch'a l'ha fame subit arnasse, 
Ma it vëdrai solament ant l'eternità? 

Da àutra part, bin leugn da sì! Tròp tard! Mai peul esse! 
Mi i sai pa doa it vade, ti 't sas pa anté vado mi, 
Oh a ti ch'i l'avrìa vursù bin, it lo savìe ti! 

Rino Serra
Leteratura piemontèisa
Baudelaire